Diari Oficial de la Generalitat Valenciana


Sumari del DOGV 6068, del 30-07-2009 (2009/8523)

Notificació a Isabel Sánchez Garrido. Expedient número VIVI/049808/105.
-----------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8523


Data del document
:   03-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Isabel Sánchez Garrido. Expedient número VIVI/049808/105. [2009/8523]  
De conformitat amb el que estableix l'article 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica la proposta de resolució a Isabel Sánchez Garrido, amb expedient VIVI/049808/105.  
Per ordre de l'instructor del procediment sancionador referenciat, d'acord amb la Llei 8/2004 de 20 d'octubre (DOGV de 21.10.04) de la Generalitat, de la habitatge de la Comunitat, us traslladem la proposta de resolució d'aquest, que us notifiquem perquè en prengueu coneixement, amb l'advertiment que en el termini de quinze dies comptadors des de l'endemà a la recepció podreu al·legar el que considereu oportú en la vostra defensa, d'acord amb el que estableix l'art. 19 del Reial decret 1398/1993, de 4 d'agost, pel qual s'aprova el Reglament de procediment sancionador, i que els documents que consten en el procediment són:  
1r. Denúncia  
2n. Acord d'iniciació.  
València, 3 de febrer de 2009.- La secretària d'actuacions: Isabel Sánchez Bodoque.  
Proposta de resolució   
Vist el procediment sancionador VIVI/049808/105 seguit contra Daniel García García per infracció del règim legal que regula els habitatges de protecció oficial, iniciat per ordre del cap del Servei Territorial d'Habitatge i Projectes Urbans.  
Vist que són fets provats, i així es declara, que Daniel García García ha arrendat l'habitatge siti a Silla, carrer Alfons el Benigne, núm. 4, 12, incomplint la limitació de disposar de deu anys establida en l'article 12.2 del Reial decret 1186/1998, en la redacció donada pel Reial decret 115/2001, de 9 de febrer.  
Vist que l'instructor no considera procedent la pràctica de prova, a més de la que ja consta en l'expedient.  
Vist que a l'expedientat es formula l'oportú acord d'iniciació.  
Vist que la representant de l'expedientat formula al·legacions a l'acord d'iniciació, i en aquestes manifesta que va convenir amb la denunciant que es quedara a l'habitatge mentre el propietari, Daniel García García, es trobava fora per motius laborals. Després d'un cert temps li va comunicar que el propietari tornava i que havia d'abandonar l'habitatge. En aquell moment, segons manifesta la representant de l'expedientat, la denunciant, Isabel Sánchez Garrido es va negar a abandonar l'habitatge. També manifesta que la denunciant s'ha donat d'alta en el subministrament de la llum fent-se passar pel titular del contracte.   
Atés que consten en l'expedient diversos rebuts abonats per la denunciant, Isabel Sánchez Garrido, en els quals apareix una renda mensual en concepte de lloguer per l'habitatge situat al carrer Alfons el Benigne, núm. 4, porta 12, entre altres, rebuts de 6 de setembre de 2007, 6 d'octubre de 2007, 6 de novembre de 2007 i 6 de desembre de 2007, com també el rebut del pagament de les despeses comunes de la comunitat de propietaris de data 6 d'octubre de 2007.  
També consten incorporades a l'expedient diverses factures dels serveis de subministrament d'energia elèctrica i gas de l'habitatge a nom de la part denunciant.  
De totes aquestes proves concloem que ha existit un arrendament de l'habitatge situat a Silla, carrer Alfons el Benigne, núm. 4, porta 12, incomplint la limitació de disposar establida en l'article 12.2 del Reial decret 1186/1998, en la redacció donada pel Reial decret 115/2001, de 9 de febrer. La mateixa representant de l'expedientat ha reconegut que va convenir amb la denunciant que aquesta es quedara a l'habitatge mentre el propietari estava absent per motius laborals. Aquest fet ja suposa un incompliment de la limitació de disposar, ja que, per a poder realitzar qualsevol transmissió o cessió de l'ús de l'habitatge abans del transcurs de deu anys, l'article 12.2 del Reial decret 1183/1998 exigeix l'obtenció prèvia d'autorització administrativa i el reintegrament de les ajudes econòmiques directes rebudes a l'administració o administracions concedents en cada cas, incrementades amb els interessos legals des del moment de la percepció, cosa que no s'ha realitzat en aquest cas.  
A més, de les proves que consten en l'expedient es dedueix que hi ha un contracte d'arrendament entre denunciant i denunciat relatiu a l'habitatge descrit.  
Atés que els fets continguts en el segon vist constitueixen una falta greu, tipificada com a tal en l'art. 68.7 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, en relació amb el que estableix l'article 12.2 del Reial decret 1186/1998, en la redacció donada pel Reial decret 115/2001, de 9 de febrer.  
Atés que dels fets continguts en el segon vist resulta responsable Daniel García García, com a propietari i arrendador de l'habitatge, d'acord amb el que estableix l'art. 130.1 de la Llei 30/1992, de 26 de novembre, i l'art. 65 de la Llei 8/2004, de 20 d'octubre.  
Atés que la falta comesa per l'expedientat pot ser sancionada, segons el que disposa l'art. 71.1.c de la Llei 8/2004 de 20 d'octubre, amb multa de 600 a 3.000 euros.  
Atés que en atenció a la gravetat dels fets i a l'existència d'intencionalitat en la sanció comesa que s'ha d'imposar ha de fixar-se en 2.000 euros.  
Atés que l'article 72.b) de la Llei 8/2004, de 20 d'octubre, estableix que als autors d'infraccions greus i molt greus es podrà imposar a més de la sanció corresponent la pèrdua i devolució, incrementada amb els interessos legals, de les ajudes econòmiques percebudes, en el cas d'infraccions al règim de finançament protegit en la promoció i adquisició d'habitatges, com també al règim legal d'habitatges de protecció pública. En aquest supòsit s'ha arrendat l'habitatge incomplint els requisits legalment exigits d'obtenció de la llibertat de cessió i devolució, incrementada amb els interessos legals, de les ajudes econòmiques percebudes pel comprador, per això s'exigeix, com a mesura complementària a la sanció, la devolució de les ajudes percebudes incrementades amb els interessos corresponents.  
Atés que és competent per a resoldre aquest procediment el cap del Servei Territorial d'Habitatge i Projectes Urbans, d'acord amb les facultats que a aquest efecte li confereix l'Ordre de 15 de febrer de 2007 de la Conselleria de Territori i Habitatge.  
Vistes la Llei 8/2004 de 20 d'octubre (DOGV 21.10.04) de la Generalitat, de l'habitatge; la Llei de Règim Jurídic de les Administracions Públiques, i la resta de normes de general i pertinent aplicació, l'instructor que subscriu eleva la següent:  
Proposta de resolució  
1. Imposar a l'expedientat, com a autor d'una falta greu tipificada en l'article 68.7 de la Llei 8/2004, de 20 d'octubre, de la Generalitat, de l'habitatge de la Comunitat Valenciana, en relació amb el que disposa l'article 12.2 del Reial decret 1186/1998, en la redacció donada pel Reial decret 115/2001, de 9 de febrer, una sanció de 2.000 euros (dos mil euros).   
2. Imposar a l'expedientat, conforme a l'article 72.b) de la Llei 8/2004, la devolució, incrementada amb els interessos legals, de les ajudes econòmiques percebudes.  
La determinació de l'import que s'ha de tornar, inclosos els interessos corresponents, es farà en fase d'execució de la resolució, una vegada siga ferma la sanció imposada.  
València, 3 de febrer de 2009.- L'instructor: Arturo Herráez Sánchez.